N á v r h

**ZÁKON**

**z ......... 2024,**

**ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 543/2002 Z. z. o ochrane prírody a krajiny v znení zákona č. 525/2003 Z. z., zákona č. 205/2004 Z. z., zákona č. 364/2004 Z. z., zákona č. 587/2004 Z. z., zákona  č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 180/2013 Z. z., zákona č. 207/2013 Z. z., zákona č. 311/2013 Z. z., zákona č. 506/2013 Z. z., zákona č. 35/2014 Z. z., zákona č. 198/2014 Z. z., zákona č. 314/2014 Z. z., zákona č. 324/2014 Z. z., zákona č. 91/2016 Z. z., zákona č. 125/2016 Z. z., zákona č. 240/2017 Z. z., zákona č. 177/2018 Z. z., zákona č. 284/2018 Z. z., zákona č. 310/2018 Z. z., zákona č. 150/2019 Z. z., zákona č. 221/2019 Z. z., zákona č. 356/2019 Z. z., zákona č. 460/2019 Z. z., zákona č. 74/2020 Z. z., zákona č. 6/2022 Z. z., zákona č. 377/2022 Z. z., zákona č. 272/2023 Z. z., zákona 127/2024 Z. z. a zákona 202/2024 Z. z. sa mení a dopĺňa takto:

1. V § 2 sa odsek 2 dopĺňa písmenom zo), ktoré znie

,,zo) prístupové poľné cesty sprístupňujú jednotlivé parcely, prípadne zabezpečujú sezónne komunikačné prepojenie v rámci jedného parcelného celku alebo vlastníka, alebo tvoria hranice medzi vlastníckymi pozemkami. Navrhujú sa jednopruhové s vhodným prevádzku zabezpečujúcim spevnením, prípadne nespevnené.“.

1. V § 13 ods. 1 písmeno a) znie:

,,a) jazdiť alebo stáť s motorovým vozidlom44) na pozemkoch za hranicami zastavaného územia obce mimo diaľnice, cesty, miestnej cesty, účelovej cesty45) a existujúce prístupové poľné cesty, parkoviska, čerpacej stanice, garáže alebo továrenského, staničného alebo letiskového priestoru,“.

Poznámky pod čiarou k odkazom 44 a 45 znejú:

„44) § 2 písm. l)  [zákona č. 8/2009 Z. z.](https://www.slov-lex.sk/pravne-predpisy/SK/ZZ/2005/326/#paragraf-40.odsek-1) o cestnej premávke a o zmene a doplnení niektorých zákonov v znení neskorších predpisov.

45) § 1 ods. 2 až 4 zákona č. 135/1961 Zb. v znení neskorších predpisov.

§ 3, 7, 8 a 22 vyhlášky Federálneho ministerstva dopravy č. 35/1984 Zb., ktorou sa vykonáva zákon o pozemných komunikáciách (cestný zákon).“.

1. V § 13 ods. 1 sa vypúšťa písmeno b).

Doterajšie písmeno c) sa označuje ako písmeno b).

1. V § 13 ods. 3 úvodnej vete sa slová „písm. a) a b)“ nahrádzajú slovami „písm. a)“ a nad slovom „vozidla“ sa vypúšťa odkaz „55)“.

Poznámka pod čiarou k odkazu 55 sa vypúšťa.

1. V § 13 ods. 3 písmeno a) znie:

,,a) slúžiaceho na obhospodarovanie pozemku alebo používaného správcom vodného toku alebo vlastníkom, správcom alebo nájomcom pozemku, na ktorý sa vzťahuje tento zákaz, na jazdu alebo státie na pozemku v jeho vlastníctve, správe alebo nájme alebo na príjazd k takémuto pozemku cez iné pozemky,“.

1. V § 13 sa odsek 3 dopĺňa písmenom e), ktoré znie:

,,e) zamestnancov orgánu ochrany prírody, ktorí majú v pôsobnosti ochranu prírody a krajiny.“.

1. V § 14 ods. 1 písmeno a) znie:

,,a) jazdiť alebo stáť s motorovým vozidlom alebo záprahovým vozidlom, najmä vozom, kočom alebo saňami na pozemkoch za hranicami zastavaného územia obce mimo diaľnice, cesty, miestnej cesty, parkoviska, čerpacej stanice, garáže alebo továrenského, staničného alebo letiskového priestoru; § 13 ods. 3 platí rovnako,“.

1. V § 14 ods. 1 písm. b) a § 49 ods. 7 písm. a) sa slovo „komunikácie“ nahrádza slovom „cesty“.
2. V § 14 sa odsek 3 dopĺňa písmenom d), ktoré znie:

,,d) zamestnancov orgánu ochrany prírody, ktorí majú v pôsobnosti ochranu prírody a krajiny.“.

1. V § 71a sa za odsek 2 vkladá nový odsek 3, ktorý znie:

,,(3) Člen dobrovoľnej stráže prírody plní svoje úlohy podľa tohto zákona na pozemkoch v jeho vlastníctve, správe, nájme alebo obhospodarovaní alebo na iných pozemkoch po písomnej dohode s ich vlastníkom, správcom, nájomcom alebo obhospodarovateľom.“.

1. Vypúšťa sa § 79.
2. Za § 104k sa vkladá § 104l, ktorý vrátane nadpisu znie:

„§ 104l

Prechodné ustanovenia k úpravám účinným dňom vyhlásenia

(1) Na ukladanie sankcií za porušenie ustanovení tohto zákona v znení účinnom pred nadobudnutím účinnosti tohto zákona, ku ktorému došlo pred nadobudnutím účinnosti tohto zákona, sa použijú ustanovenia tohto zákona v znení účinnom po nadobudnutí účinnosti tohto zákona, ak sú pre toho, kto porušil zákon, priaznivejšie.

(2) Ministerstvom určení zamestnanci organizácií ochrany prírody a poverení príslušníci Horskej záchrannej služby podľa § 79 pred účinnosťou tohto zákona majú oprávnenia a povinnosti stráže prírody do 31.12.2026.“.

**Čl. II**

Tento zákon nadobúda účinnosť dňom vyhlásenia.